کرسچن وولف

کرسچن ولہم والٹر وولف (پیدائش 19 جون 1959) جرمن سیاست دان اور وکیل ہیں۔ انہوں نے 2010 سے 2012 تک جرمن صدر کا عہدہ سنبھالا۔ آپ کرسچن ڈیموکریٹک اتحاد کے کارکن ہیں اور 2003 سے 2010 تک لوئر سیکسونی کے وزیر اعظم رہ چکے ہیں۔ انہیں 30 جون 2010 کو ہوئے صدارتی انتخاب میں جرمنی کا صدر چنا گیا، اپنے مد مخالف جواشم گاک کو ہرا کر انہوں نے فوراً دفتر سنبھال لیا تاہم وہ 2 جولائی تک حلف نہیں اٹھا سکے۔

17 فروری 2012 کو وولف نے صدر کی کرسی سے استعفٰی دے دیا۔ ان پر لوئر سیکسونی کے وزیر اعظم ہونے کے دور میں بدعنوانی کا الزام ہے۔

ابتدائی زندگی اور تعلیم 

کرسچن وولف اوسنابرک میں پیدا ہوئے، آپ کا مذہب رومن کیتھولک ہے۔ آپ ہیئنرک لبکے (1959-1969) کے بعد پہلے رومن کیتھولک ہیں جو جرمنی کے صدر بنے۔ والد کے گھر چھوڑ دینے کے بعد ان کی والدہ نے ان کی پرورش کی۔ اپنی ماں کے دماغ اور ریڑھ کی ہڈی کی سخت ہونے کی بیماری (Multiple Sclerosis) کے بعد انہوں نے کم عمری میں ہی اپنی کی ذمہ داری سنبھال لی۔ اوسنابرک میں ثانوی تعلیم Abitur (جرمن تعلیمی قابلیت) مکمل کرکے آپ نے جامعہ اوسنابرک سے قانون کی تعلیم حاصل کی اور معاشیات میں مہارت حاصل کی۔ آپ نے 1975 میں کرسچن ڈیموکریٹک جماعت میں شمولیت اختیار کی۔

ذاتی زندگی 
آپ کی شادی مارچ 1988 میں ہوئی اپنی کالج کی دوست کرسٹیان ووگٹ پیدائش 1961 سے ہوئی، آپ نے اوسنابرک میں قانوں کی تعلیم ساتھ حاصل کی۔، 1993 میں آپ کی بیٹی اینالینا کی پیدائش ہوئی۔ جون 2006 میں وولف نے اپنی طلاق کا اعلان کر دیا۔ اس کی بعد 21 مارچ 2008 کو ایک چھوٹی سی تقریب میں ان کی شادی بیٹینا کورنر پیدائش 1973 سے ہوئی۔ اس شادی سے پہلے بھی بیٹینا کا ایک بیٹا ہے۔ 12 مئی 2008 کو ان کے گھر بیٹے کی پیدائش ہوئی۔ .

حوالہ جات 

1959ء کی پیدائشیں
بقید حیات شخصیات
جرمن سیاست دان
جرمن صدور
جرمن وکلاء
جرمن رومن کیتھولک